അവസാനം സ്റ്റോയിനസ് രക്ഷകന്, കഷ്ടപ്പെട്ടെങ്കിലും ദക്ഷിണാഫ്രിക്കയെ ഓസ്ട്രേലിയ തോല്പ്പിച്ചു സൂപ്പര് 12ല് ഓസ്ട്രേലിയക്ക് ആദ്യ വിജയം. ദക്ഷിണാഫ്രിക്ക ഉയര്ത്തിയ 119 റണ്സിന്റെ വിജയ ലക്ഷ്യം മറികടക്കാന് ഏറെ കഷ്ടപ്പെട്ട ഓസ്ട്രേലിയ 2 പന്ത് മാത്രം ശേഷിക്കെ ആണ് വിജയം കണ്ടെത്തിയത്. അവസാനം സ്റ്റോയിനിസ് നടത്തിയ രക്ഷാപ്രവര്ത്തനം ആണ് 5 വിക്കറ്റിന്റെ വിജയം ഓസ്ട്രേലിയക്ക് നല്കിയത്. 15 ഓവറില് 815 എന്ന നിലയില് ആയിരുന്ന ഓസ്ട്രേലിയ വൈഡിന്റെയും സ്റ്റോയിനസിന്റെയും ബാറ്റിംഗില് വിജയത്തിലേക്ക് മുന്നേറി. സ്റ്റോയിനിസ് 16 പന്തില് 24 റണ്സ് എടുത്ത് പുറത്താകാതെ നിന്നു. 10 പന്തില് 15 റണ്സുമായി വൈഡും പുറത്താകാതെ നിന്നു. ഇവരല്ലാതെ ആകെ സ്മിത്ത് മാത്രമാണ് ഓസ്ട്രേലിയന് നിരയില് തിളങ്ങിയത്. സ്മിത്ത് 34 പന്തില് 35 റണ്സ് എടുത്താണ് പുറത്തായത്. ദക്ഷിണാഫ്രിക്കക്ക് വേണ്ടി നോര്ടിയ 2 വിക്കറ്റ് വീഴ്ത്തി. റബാഡ, മഹാരാജ്, ഷംസി എന്നിവര് ഒരോ വിക്കറ്റും വീഴ്ത്തി. ഇന്ന് ആദ്യം ബാറ്റു ചെയ്ത ദക്ഷിണാഫ്രിക്ക 118 റണ്സ് മാത്രമായിരുന്നു എടുത്തത്. മാര്ക്രം ഒഴികെ ഒരു ദക്ഷിണാഫ്രിക്കന് ബാറ്റ്സ്മാനു പോലും ഇന്ന് തിളങ്ങാന് ആയില്ല. 36 പന്തില് 40 റണ്സ് ആണ് മാര്ക്രം നേടിയത്. ഓസ്ട്രേലിയക്ക് വേണ്ടി സ്റ്റാര്ക്ക് ആദം സമ്ബ, ഹസല്വൂഡ് എന്നിവര് രണ്ടു വിക്കറ്റുകള് വീതം നേടി. മാക്സ്വെല്, കമ്മിന്സ് എന്നിവര് ഒരോ വിക്കറ്റ് വീതവും നേടി.